CELEX: 22001D0105
Language: hr
Date: 2001-10-26 00:00:00
Title: Odluka Zajedničkog odbora EGP-a br. 105/2001 od 26. listopada 2001. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 94
            
            
               HR
            
            
               Službeni list Europske unije
            
            
               196
            
         22001D0105
   
               L 322/11
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 105/2001
   od 26. listopada 2001.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 64/2001 od 19. lipnja 2001. (1).
            
         
               (2)
            
            
               Direktivu Europskog parlamenta i Vijeća 94/35/EZ od 30. lipnja 1994. o sladilima za uporabu u hrani (2), kako je ispravljena u SL L 265, 30.9.1998., str. 35., treba unijeti u Sporazum.
            
         
               (3)
            
            
               Direktivu Europskog parlamenta i Vijeća 94/36/EZ od 30. lipnja 1994. o bojilima koja se koriste u hrani (3), kako je ispravljena u SL L 259, 7.10.1994., str. 33. i SL L 252, 4.10.1996., str. 23., treba unijeti u Sporazum.
            
         
               (4)
            
            
               Znanstveni odbor za hranu uspostavio je u ožujku 2000. novi, smanjen dozvoljen dnevni unos (DDU) ciklamata koji će se razmatrati za potrebe nove izmjene Direktive Europskog parlamenta i Vijeća 94/35/EZ od 30. lipnja 1994. o sladilima za uporabu u hrani.
            
         
               (5)
            
            
               Direktivu Europskog parlamenta i Vijeća br. 95/2/EZ od 20. veljače 1995. o prehrambenim aditivima osim bojila i sladila (4), kako je ispravljena u SL L 248, 14.10.1995., str. 60., treba unijeti u Sporazum.
            
         
               (6)
            
            
               Direktivom Europskog parlamenta i Vijeća br. 95/2/EZ stavlja se izvan snage s učinkom od 25. ožujka 1995. Direktiva Vijeća 64/54/EEZ od 5. studenoga 1963. o usklađivanju zakonodavstva država članica o konzervansima koji su odobreni za primjenu u hrani namijenjenoj prehrani ljudi (5), Direktiva Vijeća 70/357/EEZ od 13. srpnja 1970. o usklađivanju zakonodavstava država članica u odnosu na antioksidanse odobrene za uporabu u hrani namijenjenoj prehrani ljudi (6), Direktiva Vijeća 74/329/EEZ od 18. lipnja 1974. o usklađivanju zakonodavstava država članica u odnosu na emulgatore, stabilizatore, zgušnjivače i tvari za želatiniranje za uporabu u hrani (7) i Direktiva Komisije 83/463/EEZ od 22. srpnja 1983. o uvođenju privremenih mjera za označivanje određenih sastojaka u deklariranju hrane za prodaju krajnjem potrošaču (8) koje su uključene u Sporazum i koje se slijedom toga trebaju izbrisati iz Sporazuma,
            
         ODLUČIO JE:
   Članak 1.
   Iza točke 54.y (Direktiva 1999/3/EZ Europskog parlamenta i Vijeća) u poglavlju XII. Priloga II. Sporazumu umeću se sljedeće točke:
   
      
                  „54.z
               
               
                  
                     394 L 0035: Direktiva Europskog parlamenta i Vijeća 94/35/EZ od 30. lipnja 1994. o sladilima za uporabu u hrani (SL L 237, 10.9.1994., str. 3.), kako je ispravljena u SL L 265, 30.9.1998., str. 35.
                  Odredbe Direktive se za potrebe sadašnjeg Sporazuma tumače sa sljedećim prilagodbama:
                  ‚Odredbe Zajednice vezano uz E 952 ciklamat stupaju na snagu za Norvešku od datuma stupanja na snagu sljedeće izmjene Direktive Europskog parlamenta i Vijeća 94/35/EZ od 30. lipnja 1994. o sladilima za uporabu u hrani što se tiče E 952 ciklamata.’
               
            
                  54.za
               
               
                  
                     394 L 0036: Direktiva Europskog parlamenta i Vijeća 94/36/EZ od 30. lipnja 1994. o bojilima koja se koriste u hrani (SL L 237, 10.9.1994., str. 13.), kako je ispravljena u SL L 259, 7.10.1994., str. 33. i SL L 252, 4.10.1996., str. 23.
               
            
                  54.zb
               
               
                  
                     395 L 0002: Direktiva Europskog parlamenta i Vijeća 95/2/EZ od 20. veljače 1995. o prehrambenim aditivima osim bojila i sladila (SL L 61, 18.3.1995., str. 1.) kako je ispravljena u SL L 248, 14.10.1995., str. 60.”
               
            
   Članak 2.
   Tekstovi točaka 2., 5., 8. i 33. u poglavlju XII. Priloga II. Sporazumu brišu se.
   Članak 3.
   Tekstovi direktiva Europskog parlamenta i Vijeća 94/35/EZ, kako je ispravljena u SL L 265, 30.9.1998., str. 35., 94/36/EZ, kako je ispravljena u SL L 259, 7.10.1994., str. 33. i SL L 252, 4.10.1996., str. 23., i 95/2/EZ, kako je ispravljena u SL L 248, 14.10.1995., str. 60., na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 4.
   Ova Odluka stupa na snagu 27. listopada 2001., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (9).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 26. listopada 2001.
      
         
            Za Zajednički odbor EGP-a
         
         
            Predsjednik
         
         E. BULL
      
   
   
      (1)  SL L 238, 6.9.2001., str. 8.
   
      (2)  SL L 237, 10.9.1994., str. 3.
   
      (3)  SL L 237, 10.9.1994., str. 13.
   
      (4)  SL L 61, 18.3.1995., str. 1.
   
      (5)  SL L 12, 27.1.1964., str 161/64.
   
      (6)  SL L 157, 18.7.1970., str. 31.
   
      (7)  SL L 189, 12.7.1974., str. 1.
   
      (8)  SL L 255, 15.9.1983., str. 1.
   
      (9)  Ustavni zahtjevi nisu navedeni.